section_heading: Karijera
paragraph_text: Prvu ulogu ostvaruje u filmu australske proizvodnje "Sirene" iz 1994. godine. Nakon toga nastavila se probijati kao glumica, te se preselila u Los Angeles gdje dobiva televizijsku ulogu u seriji "Nick Freno". 1997. godine dobiva kratku ulogu u horor trileru "Vrisak 2", gdje igra Murphy, djevojku iz sestrinstva. Najveću slavu je iskusila u vrijeme kad je dobila ulogu u seriji "Ally McBeal". U seriji je nastupala sve do samog kraja. U periodu 2003. – 2006. dobiva ulogu u FOX-ovoj seriji "Prikraćeni".